ये 1994 का वो साल था जब फिल्मफेयर अवॉर्ड में बेस्ट फीमेल सिंगर के लिए जितने भी गाने नॉमिनेट किए गए सारे अलका यागनिक के थे. उसमें खलनायक का चोली के पीछे, पालकी पे होकर सवार, फिल्म बाजीगर का बाजीगर ओ बाजीगर और फिल्म हम हैं राही प्यार के का टाइटिल गाना नॉमिनेट हुआ था. ये उस दशक में उनकी गायकी के जादू को समझने के लिए काफी है. अलका यागनिक ने अपने करियर में अब तक 7 फिल्मफेयर अवॉर्ड जीते हैं. दो नेशनल अवॉर्ड से भी उन्हें नवाजा जा चुका है.